Iehova „să-ți împlinească toate planurile” (18 – 24 septembrie)
„Iehova să-ți fie desfătarea și el îți va da lucrurile cerute de inima ta.” (Psalmii 37 cu 4)
(Începutul chenarului) CÂNTĂRILE: 89, 140
CE CREDEȚI?
Ce fel de planuri ne pot asigura un viitor fericit?
Ce lucruri valoroase învață un tânăr care slujește cu timp integral?
Ce foloase poate aduce serviciul de pionier? (Sfârșitul chenarului)
Întrebarea 1. Ce decizii trebuie să ia tinerii cu privire la viitor și de ce lucrul acesta nu trebuie să-i îngrijoreze peste măsură? (Vezi imaginea de la începutul articolului.)
1 Dragi tineri, sunteți de acord, probabil, că, înainte de a porni într-o călătorie, este înțelept să vă faceți un plan. Viața poate fi comparată cu o călătorie, iar tinerețea este perioada cea mai potrivită pentru stabilirea itinerariului. Desigur, nu este ușor să faci planuri. O tânără pe nume Heather spune: „Ești speriat deoarece te gândești că trebuie să decizi ce vei face pentru tot restul vieții”. Dar curaj! Iehova le dă slujitorilor săi asigurarea: „Nu te teme, căci eu sunt cu tine! Nu te uita în jur, căci eu sunt Dumnezeul tău! Eu te voi întări și te voi ajuta”. (Isaia 41 cu 10)
Întrebarea 2. De unde știm că Iehova vrea să avem un viitor fericit?
2 Iehova ne îndeamnă să ne facem planuri de viitor cu înțelepciune. (Eclesiastul 12 cu 1; Matei 6 cu 20) El vrea să fim fericiți, dovadă fiind încântătoarele priveliști, sunete și gusturi pe care le-a creat. De asemenea, ne poartă de grijă și ne învață cel mai bun mod de viață. Iehova le spune celor ce îi resping sfaturile: „Ați ales lucrul în care nu-mi găsesc plăcerea.... Iată că slujitorii mei se vor bucura, dar voi veți suferi rușinea! Iată că slujitorii mei vor striga de bucurie datorită stării bune a inimii lor!”. (Isaia 65 cu 12 la 14) Când slujitorii săi iau decizii înțelepte în viață, Iehova este glorificat. (Proverbele 27 cu 11)
PLANURI CARE DUC LA FERICIRE
Întrebarea 3. Ce fel de planuri ne îndeamnă Iehova să ne facem?
3 Ce planuri te îndemnă Iehova să-ți faci? Oamenii pot fi fericiți numai dacă îl cunosc pe Iehova și îi slujesc cu fidelitate. Așa au fost creați. (Psalmii 128 cu 1; Matei 5 cu 3) Spre deosebire de animale, noi nu trăim doar ca să mâncăm, să bem și să procreăm. Dumnezeu dorește să urmărim obiective care să ne aducă fericire și să ne dea un sens în viață. Iehova, Creatorul nostru, este „Dumnezeul iubirii”, „fericitul Dumnezeu”; el ne-a creat după „chipul său”. (2 Corinteni 13 cu 11; 1 Timotei 1 cu 11; Geneza 1 cu 27) Vom fi fericiți numai dacă ne vom strădui să fim asemenea lui Dumnezeu. Ai trăit personal adevărul cuvintelor: „Este mai multă fericire în a da decât în a primi”? (Faptele 20 cu 35) Acesta este un adevăr fundamental. De aceea, Iehova dorește ca planurile noastre să se concentreze pe manifestarea iubirii față de semeni și a iubirii față de El. (Citește Matei 22 cu 36 la 39.)
[Citește pasajul din] Matei 22 cu 36 la 39: „Învăţătorule, care este cea mai mare poruncă din Lege?“ El i-a zis: „«Să-l iubeşti pe Iehova, Dumnezeul tău, cu toată inima ta, cu tot sufletul tău şi cu toată mintea ta». Aceasta este cea mai mare şi cea dintâi poruncă. A doua, asemenea ei, este: «Să-l iubeşti pe aproapele tău ca pe tine însuţi». [Sfârșitul pasajului]
Întrebarea 4,5. De ce a fost Isus fericit?
4 Isus Cristos este modelul perfect pentru tineri. Fără îndoială că, în copilărie, el s-a jucat și s-a distrat. Așa cum spune Cuvântul lui Dumnezeu, este „un timp pentru a râde ... și un timp pentru a juca”. (Eclesiastul 3 cu 4) Totodată, Isus a cultivat o relație strânsă cu Iehova studiind Scripturile. Când avea 12 ani, învățătorii de la templu au rămas uimiți „de priceperea și de răspunsurile lui” în ce privește lucrurile spirituale. (Luca 2 cu 42, 46, 47)
5 Isus a fost fericit și când a devenit adult. El știa că voința lui Dumnezeu era ca el ‘să le anunțe săracilor vestea bună și celor orbi recăpătarea vederii’. (Luca 4 cu 18) Înfăptuirea voinței lui Dumnezeu i-a adus multă fericire. Iată cum sunt descrise sentimentele sale în Psalmul 40 cu 8: „Îmi găsesc plăcerea în înfăptuirea voinței tale, o, Dumnezeul meu”. Lui Isus îi făcea plăcere să-i învețe pe oameni despre Tatăl său ceresc. (Citește Luca 10 cu 21.) Odată, după ce i-a vorbit unei femei despre închinarea adevărată, el le-a spus discipolilor: „Hrana mea este să fac voința celui care m-a trimis și să sfârșesc lucrarea sa”. (Ioan 4 cu 31 la 34) Isus a fost fericit deoarece a manifestat iubire față de Dumnezeu și față de oameni. Și tu vei fi fericit dacă vei face la fel.
[Citește pasajul din] Luca 10 cu 21: Chiar în ceasul acela el s-a umplut de bucurie şi de spirit sfânt şi a zis: „Te laud în public, Tată, Domn al cerului şi al pământului, pentru că ai ascuns cu grijă aceste lucruri de înţelepţi şi de învăţaţi şi le-ai dezvăluit copilaşilor. Da, Tată, pentru că ai găsit de cuviinţă să procedezi aşa. [Sfârșitul pasajului]
Întrebarea 6. De ce merită să discuți despre planurile tale de viitor cu unii creștini cu experiență?
6 Mulți creștini care au slujit ca pionieri în anii tinereții vorbesc despre fericirea pe care le-a adus-o acest serviciu. Ai putea să discuți cu unii dintre ei despre planurile tale? „Planurile eșuează unde nu există o discuție confidențială, dar se împlinesc când sunt mulți sfătuitori.” (Proverbele 15 cu 22) Acești frați cu preocupări spirituale îți vor spune, probabil, că serviciul cu timp integral te învață multe lucruri care îți sunt de folos în viață. Isus a fost instruit de Tatăl său în cer și a continuat să învețe pe parcursul serviciului său pe pământ. De exemplu, el a învățat din proprie experiență cât de mare este bucuria pe care o aduce faptul de a le predica altora vestea bună sau de a-ți păstra integritatea în încercări. (Citește Isaia 50 cu 4.) (Evrei 5 cu 8; 12 cu 2) Să analizăm în continuare unele aspecte ale serviciului cu timp integral care îți pot aduce multă bucurie.
[Citește pasajul din] Isaia 50 cu 4: Domnul Suveran Iehova mi-a dat limba celor ce primesc învăţătură, ca să ştiu să-i răspund printr-un cuvânt celui obosit. El mă trezeşte în fiecare dimineaţă, îmi trezeşte urechea ca să ascult ca aceia care primesc învăţătură. [Sfârșitul pasajului]
FACEREA DE DISCIPOLI – O LUCRARE PLINĂ DE SATISFACȚII
Întrebarea 7. De ce găsesc mulți tineri satisfacție în lucrarea de facere de discipoli?
7 Isus a spus: „Duceți-vă ... și faceți discipoli din oamenii tuturor națiunilor ... învățându-i”. (Matei 28 cu 19, 20) Dacă îți dorești să faci din această lucrare o carieră, vei avea multe satisfacții și îi vei aduce glorie lui Dumnezeu. Dar, ca în orice alt domeniu, este nevoie de timp ca să devii iscusit. Un frate pe nume Timothy, care a început pionieratul în anii adolescenței, a spus: „Îmi place să îi slujesc lui Iehova cu timp integral pentru că în acest fel îmi arăt iubirea față de el. La început nu reușeam să inițiez studii biblice, dar, mai târziu, m-am mutat în alt teritoriu și, în mai puțin de o lună, am inițiat mai multe studii. O persoană chiar a început să vină la sala Regatului. După ce am absolvit Școala Biblică pentru Frați Necăsătoriți, am fost trimis într-un nou teritoriu, unde am început patru studii biblice. *
(Nota de subsol) * În prezent, acest curs de două luni a fost înlocuit cu Școala pentru Evanghelizatori ai Regatului. (Sfârșitul notei de subsol)
Îmi place mult să-i învăț pe oameni, deoarece văd cum spiritul sfânt îi ajută să facă schimbări”. (1 Tesaloniceni 2 cu 19)
Întrebarea 8. Ce au făcut unii creștini tineri pentru a participa mai mult la lucrarea de facere de discipoli?
8 Alți creștini tineri au învățat o limbă străină. Jacob, din Statele Unite, scrie: „Când aveam șapte ani, mulți dintre colegii mei de clasă erau vietnamezi. Întrucât doream să le vorbesc despre Iehova, după un timp mi-am propus să învăț limba lor. Am învățat limba comparând ediția Turnului de veghe în engleză cu cea în vietnameză. În plus, mi-am făcut prieteni în congregația de limbă vietnameză din apropiere. La vârsta de 18 ani am început pionieratul. Mai târziu, am participat la cursurile Școlii Biblice pentru Frați Necăsătoriți. Ceea ce am învățat la această școală îmi este de mare folos în actuala repartiție, o grupă de limbă vietnameză, unde slujesc ca pionier și sunt singurul bătrân. Mulți vietnamezi sunt uimiți că am învățat limba lor. Mă invită în casă și, de multe ori, reușesc să țin studii biblice cu ei. Unii au progresat și s-au botezat”. (Compară cu Faptele 2 cu 7, 8.)
Întrebarea 9. Ce lucruri valoroase învățăm când luăm parte la lucrarea de facere de discipoli?
9 Lucrarea de facere de discipoli te ajută să-ți formezi bune obiceiuri de muncă, să-ți dezvolți abilitățile de comunicare, să cultivi siguranță de sine și să ai tact. (Proverbele 21 cu 5; 2 Timotei 2 cu 24) Însă această lucrare îți aduce bucurie îndeosebi pentru că înveți să-ți argumentezi cu Biblia propriile convingeri și să colaborezi strâns cu Iehova. (1 Corinteni 3 cu 9)
Întrebarea 10. Cum poți găsi bucurie în lucrarea de facere de discipoli chiar și într-un teritoriu cu puțini oameni receptivi?
10 Lucrarea de facere de discipoli aduce bucurie chiar dacă puțini oameni din teritoriu reacționează pozitiv la vestea bună. Această lucrare este o muncă de echipă. Deși poate că doar un frate sau o soră găsește o persoană care va deveni în cele din urmă discipol al lui Cristos, toți membrii congregației se bucură deoarece toți au luat parte la căutare. De exemplu, Brandon a slujit ca pionier nouă ani într-un teritoriu cu oameni nereceptivi. El spune: „Îmi place să predic vestea bună deoarece știu că fac ceea ce ne cere Iehova. Am început pionieratul la scurt timp după terminarea școlii. Îmi place să-i încurajez pe frații tineri din congregația noastră și mă bucur să văd progresele lor spirituale. După absolvirea Școlii pentru Frați Necăsătoriți, am primit o nouă repartiție. Este adevărat, eu n-am găsit încă în teritoriu o persoană care să progreseze până la pasul botezului, însă alții au găsit. Sunt fericit că am decis să particip din plin la lucrarea de facere de discipoli”. (Eclesiastul 11 cu 6)
CARE VA FI REZULTATUL PLANURILOR TALE
Întrebarea 11. În ce altă formă de serviciu îi putem sluji lui Iehova cu bucurie?
11 Îi putem sluji lui Iehova și în alte moduri. Mulți tineri sunt voluntari la construirea de săli ale Regatului. Sunt necesare sute de săli ale Regatului. Aceste locuri de închinare îi aduc glorie lui Iehova, iar construirea lor este un serviciu sacru care aduce multă satisfacție. Cei ce aleg această formă de serviciu au bucuria să lucreze împreună cu frați de credință. În plus, învață să fie lucrători eficienți, să respecte normele de protecție a muncii și să colaboreze cu supraveghetorii lor.
Întrebarea 12. Ce alte posibilități deschide serviciul de pionier?
12 Un frate pe nume Kevin spune: „Încă de mic mi-am dorit să-i slujesc lui Iehova cu timp integral. La 19 ani am început pionieratul. Ca să mă întrețin, am lucrat cu jumătate de normă pentru un frate care era constructor. Am învățat să montez acoperișuri, uși și ferestre. Apoi, doi ani am făcut parte dintr-o echipă care reconstruia case ale fraților și săli ale Regatului distruse de un uragan. Când am aflat că era nevoie de constructori în Africa de Sud, am făcut cerere și am fost invitat să slujesc acolo. În Africa, construim o sală a Regatului în câteva săptămâni, după care ne mutăm și începem alt proiect. Echipa de constructori este familia mea. Locuim împreună, studiem Biblia împreună și muncim împreună. Săptămânal, predic alături de frații locali. Obiectivele pe care mi le-am propus în copilărie mi-au adus bucurii nebănuite”.
Întrebarea 13. De ce sunt fericiți tinerii care slujesc la Betel?
13 Unii dintre cei care și-au fixat obiectivul de a-i sluji lui Iehova cu timp integral sunt acum la Betel. Cei ce slujesc la Betel sunt fericiți deoarece tot ceea ce fac aici este pentru Iehova. Familia Betel contribuie la furnizarea hranei spirituale. Un frate pe nume Dustin spune: „Mi-am propus să slujesc cu timp integral încă de când aveam nouă ani. După ce am terminat școala am început pionieratul. După un an și jumătate am fost invitat la Betel, unde am învățat să lucrez la presa de tipărit, iar, mai târziu, să fac programe de calculator. La Betel, mă bucur să aud rapoarte despre progresul lucrării de predicare la nivel mondial. Îmi place să slujesc aici deoarece prin munca noastră îi ajutăm pe oameni să se apropie de Iehova”.
Ilustrația de la pagina 25: Cei ce încep serviciul cu timp integral vor avea parte de multe binecuvântări
CE PLANURI DE VIITOR AI?
Întrebarea 14. Cum te poți pregăti pentru serviciul cu timp integral?
14 Cum te poți pregăti pentru serviciul cu timp integral? În primul rând, cultivă calități spirituale. Studiază cu regularitate Cuvântul lui Dumnezeu, meditează pentru a-i pătrunde sensul și exprimă-ți credința la întrunirile congregației. Profită de anii de școală și dezvoltă-ți acele abilități care te vor ajuta să predici cu eficiență vestea bună. Învață să manifești interes față de oameni, să le pui cu tact întrebări de opinie și să-i asculți când răspund. Oferă-te să faci diferite lucruri în congregație, cum ar fi să ajuți la curățenie sau la lucrările de întreținere de la sala Regatului. Iehova îi folosește pe oamenii umili și dornici să slujească. (Citește Psalmul 110 cu 3.) (Faptele 6 cu 1 la 3) Apostolul Pavel l-a luat pe Timotei în serviciul misionar deoarece acesta avea „o bună mărturie din partea fraților”. (Faptele 16 cu 1 la 5)
[Citește pasajul din] Psalmul 110 cu 3: Poporul tău se va oferi de bunăvoie în ziua în care îţi conduci armata la luptă. Împodobiţi cu sfinţenie, venind din sânul zorilor, armata ta de tineri este ca picăturile de rouă. [Sfârșitul pasajului]
Întrebarea 15. Cum te poți pregăti pentru a te întreține?
15 Majoritatea slujitorilor cu timp integral au nevoie de un loc de muncă pentru a se întreține. (Faptele 18 cu 2, 3) Poate că un curs de scurtă durată te va ajuta să obții o calificare într-un domeniu pentru care există cerere în zona ta și în care îți poți găsi un loc de muncă cu jumătate de normă. Când îți faci planuri în această privință, discută cu supraveghetorul de circumscripție și cu alți pionieri și cere-le sugestii practice. Apoi, așa cum ne îndeamnă Biblia, „încredințează-i lui Iehova lucrările tale și îți vor reuși planurile”. (Proverbele 16 cu 3; 20 cu 18)
Întrebarea 16. Cum te ajută serviciul cu timp integral să te pregătești pentru responsabilități viitoare?
16 Fii sigur că Iehova vrea să ai un viitor fericit. (Citește 1 Timotei 6 cu 18, 19.) Ca slujitor cu timp integral, vei colabora cu alți frați care slujesc cu timp integral, ceea ce te va ajuta să devii un creștin matur. Mulți au spus că serviciul cu timp integral i-a ajutat ulterior să aibă o căsnicie reușită. Deseori, cei care fac pionierat ca celibatari reușesc să continue pionieratul și după căsătorie, împreună cu partenerul lor. (Romani 16 cu 3, 4)
[Citește pasajul din] 1 Timotei 6 cu 18,19: Să facă binele, să fie bogaţi în fapte bune, să fie darnici, gata să împartă ce au, strângându-şi la loc sigur drept comoară pentru viitor o bună temelie, ca să apuce strâns adevărata viaţă. [Sfârșitul pasajului]
Întrebarea 17,18. În ce fel este implicată inima când facem planuri?
17 În Psalmul 20 cu 4 se spune: „[Iehova] să-ți dea după dorința inimii tale și să-ți împlinească toate planurile!”. Așadar, gândește-te bine ce vrei să faci în viață. Ține cont de lucrarea pe care Iehova o desfășoară în zilele noastre și gândește-te cum poți să contribui și tu la ea. Apoi fă-ți planuri în armonie cu ceea ce îi este plăcut lui.
18 Slujindu-i lui Iehova în mod deplin, vei fi, cu siguranță, fericit, întrucât îi vei aduce onoare lui Dumnezeu. Da, „Iehova să-ți fie desfătarea și el îți va da lucrurile cerute de inima ta”. (Psalmii 37 cu 4)
(Începutul chenarului) CÂNTĂRILE: 89, 140
CE CREDEȚI?
Ce fel de planuri ne pot asigura un viitor fericit?
Ce lucruri valoroase învață un tânăr care slujește cu timp integral?
Ce foloase poate aduce serviciul de pionier? (Sfârșitul chenarului)
Sfârșitul articolului.